text: [১] আইপিএল শেষ জোফরা আর্চারের | আমাদের সময়.কম – AmaderShomoy.com
  [১] আইপিএল শেষ জোফরা আর্চারের
  প্রকাশের সময় : April 23, 2021, 9:17 pm
  আপডেট সময় : April 23, 2021 at 9:17 pm
  স্পোর্টস ডেস্ক: [২] আইপিএলের ১৪তম আসর থেকে পুরোপুরি ছিটকে গেলেন জোফরা আর্চার। ইনজুরির কারণে এবারের আইপিএলে আর খেলা হচ্ছেনা রাজস্থান রয়্যালসের এই পেসারের। এক প্রেস বিজ্ঞপ্তিতে এই খবর জানিয়েছে ইংল্যান্ড এন্ড ওয়েলস ক্রিকেট বোর্ড।
  [৩] ভারদের বিপক্ষে সিরিজের সময় নিজের বাড়ির অ্যাক্যুরিয়াম পরিষ্কার করতে গিয়ে ডান হাতের আঙ্গুলে কাচ ঢুকেছিলো জোফরা আর্চারের। তবে চোট নিয়েই ভারতের বিপক্ষে টেস্ট এবং টি-টোয়েন্টি সিরিজে খেলেছেন তিনি। তবে ইঞ্জুরির অবস্থা ক্রমশ খারাপ হওয়াতে ওয়ানডে সিরিজ থেকে অব্যাহতি দিয়ে বাড়ি পাঠানো হয়েছিলো তারকা পেসারকে।
  [৪] পরবর্তীতে অস্ত্রোপচার করে সেই কাঁচের টুকরো বের করা হয় ইংলিশ পেসারের। ইতিমধ্যেই ইংল্যান্ডে প্রত্যাবাসন শুরু হয়েছে তার। সাসেক্সে যোগ দিয়েছেন তিনি। তবে আইপিএলে খেলা হচ্ছেনা তার।
  [১] 'ভ্যাকসিন নিলেও ভারতে যাবেন না, করোনা বাড়ছে', নাগরিকদের পরামর্শ দিল যুক্তরাষ্ট্রের সিডিসি ≣ সংবাদমাধ্যমের কার্যালয়ে হামলা, বাইডেনকে যা বললেন নেতানিয়াহু ≣ লোকে বলে আপনার শত শত কোটি টাকা, জবাবে যা বললেন সাকিব
  [৫] প্রথম দিকে ধারনা করা হচ্ছিল আইপিএলের মাঝপথে তাকে পাওয়া যেতে পারে। কিন্তু পরবর্তী টি-টোয়েন্টি বিশ্বকাপ, অ্যাশেজ সিরিজ থাকাতে আর্চারকে নিয়ে কোন রিস্ক নিতে চায়না ইসিবি। সেকারণেই আইপিএলে আর খেলা হবেনা এই ইংলিশ ক্রিকেটারের।
  [৬] আইপিএলে এমনিতেই ভাল অবস্থানে নেই মোস্তাফিজের রাজস্থান। ৪ ম্যাচে মাত্র একটিতে জিতে টেবিলের তলানীতে অবস্থান করছে দলটি। এর মধ্যে আর্চারের ছিটকে যাওয়া লিভিংস্টোনের বাড়ি ফেরা বড় বিপদেই ফেলে দিল স্যামসনকে। – আইপিএল